વિ.આ.સંસ્થાના આંકડા મુજબ, દર વર્ષે બે કરોડથી વધુ શિશુઓનું વજન જન્મના સમયે ૨.૫ કિલોગ્રામથી ઓછું હોય છે અને દુર્ભાગ્યથી તેમાં ૯૬ ટકા વિકાસશીલ દેશોના લોકો છે. બાળપણમાં આ શિશુઓમાં સામાન્ય વિકાસની ઉણવ, સંક્રામક બીમારી, ધીમી વૃદ્ધિ અને મૃત્યુ થવાનું જોખમ વધુ હોય છે. પહેલાં ૨૪ કલાકમાં સ્તનપાનનું મહત્ત્વ બતાવતાં અનેક પર્યાપ્ત પ્રમાણ મળ્યાં છે. જે શિશુઓને જન્મના ૨૪ કલાકની અંદર સ્તનપાન કરાવવામાં આવે છે તેમાં તે બાળકોની સરખામણીએ મૃત્યુ દર ઓછો જોવા મળ્યો છે જેમને ૨૪ કલાક પછી સ્તનપાન કરાવવામાં આવે છે. સ્તનપાન બાળકના સ્વાસ્થ્ય, તેમના જીવિત રહેવા અને વિકાસ માટે આવશ્યક છે. તેમ છતાં ભારતમાં દરપાંચમાંથી ત્રણ મહિલો જન્મના એક કલાકની અંદર સ્તનપાન કરાવવા માટે સમર્થ નથી. માત્ર એક-બે મહિલાઓ જ પ્રથમ છ મહિના સુધી બાળકને માત્ર પોતાનું દૂધ જ પીવડાવે છે. તેનું એક કારણ એ પણ છે કે મહિલાને ઘરે, કાર્યાલયે અને હૉસ્પિટલોમાં સ્તનપાન માટે ઘણી અડચણોનો નિરંતર સામનો કરવો પડે છે.